stanford-oval/wikipedia huggingface dataset:
אנסו ברנצ'אה
קריירת מועדונים

ברנצ'אה גדל במחלקות הנוער של ניואל'ס אולד בויס ופ.צ. סיון. בשנת 2019 החל לשחק בקבוצת המילואים של פ.צ. סיון. בחורף 2020 עבר ליובנטוס מהסרייה א' והחל לשחק בקבוצת המילואים של המועדון. ב-2 בנובמבר 2022 ערך את הופעת הבכורה שלו בקבוצה הראשונה של המועדון, בהפסד 2-1 לפריז סן-ז'רמן במסגרת שלב הבתים של ליגת האלופות לעונת 2022/2023. ב-28 בפברואר 2023 ערך את הופעת הבכורה שלו בליגה, בניצחון 4-2 על טורינו במסגרת המחזור ה-24 לעונת 2022/2023. בסך הכל ערך שלוש הופעות ליגה במדי המועדון.
ב-15 באוגוסט 2023 הושאל ברנצ'אה לפרוזינונה מהסרייה א' למשך עונת 2023/2024. ב-19 באוגוסט ערך את הופעת הבכורה שלו במועדון, בהפסד 3-1 לנאפולי במסגרת המחזור הראשון בליגה. ב-19 בדצמבר הבקיע את שערו היחיד במדי המועדון, בניצחון 4-0 על נאפולי במסגרת שלב שמינית הגמר של קופה איטליה. בסך הכל ערך 36 הופעות ליגה במהלך תקופת ההשאלה.
ב-1 ביולי 2024 חתם ברנצ'אה באסטון וילה מהפרמייר ליג. ב-30 באוגוסט הושאל למשך עונת 2024/2025 לוולנסיה מלה ליגה. ב-15 בספטמבר ערך את הופעת הבכורה שלו במועדון, בהפסד 3-0 לאתלטיקו מדריד במסגרת המחזור החמישי בליגה. ב-27 באוקטובר הבקיע את שער הבכורה שלו במועדון, בתיקו 1-1 נגד חטאפה במסגרת המחזור ה-11 בליגה.
הערות שוליים

1 2  Claudio Paronitti, Calciomercato, anche il Sion conferma l’avvenuto trasferimento alla Juventus del talento argentino Enzo Barrenechea, Chalcio.com, ‏2020-02-05 (ב־)
↑  UEFA.com, History: Juventus 1-2 Paris: UEFA Champions League 2022/23 Group stage, UEFA.com (באנגלית)
↑  BARRENECHEA È GIALLAZZURRO, Frosinone Calcio, ‏2023-08-15 (ב־)
↑  Ciro Troise, Colpo Frosinone al Maradona: il Napoli perde 4-0 ed è eliminato dalla Coppa Italia, Corriere della Sera, ‏2023-12-19 (ב־)
↑  Di Francesco spiega cosa mancava a Barrenechea alla Juventus: "Ne aveva bisogno" | Goal.com Italia, www.goal.com, ‏2023-12-20 (באיטלקית)
↑  Aston Villa Football Club, Aston Villa confirm double signing, Aston Villa Football Club, ‏2024-07-01
↑  Aston Villa sign Samuel Iling-Junior and Enzo Barrenechea from Juventus, BBC Sport, ‏2024-07-01 (באנגלית בריטית)
↑  Tanswell, Jacob. "Samuel Iling-Junior and Enzo Barrenechea offer Aston Villa more than just help with PSR". The New York Times (באנגלית אמריקאית). ISSN 0362-4331. נבדק ב-2024-11-06.
↑  Aston Villa Football Club, Barrenechea joins Valencia on loan, Aston Villa Football Club, ‏2024-08-30
בובי קלארק (כדורגלן)

בובי למונט קלארק (באנגלית: Bobby Lamont Clark; נולד ב-7 בפברואר 2005 באפסום שבאנגליה) הוא כדורגלן אנגלי המשחק בעמדת הקשר בקבוצת רד בול זלצבורג מהבונדסליגה האוסטרית.
קריירת מועדונים

קלארק שיחק במחלקת הנוער של ברמינגהאם סיטי כאשר אביו, כדורגלן העבר לי קלארק (אנ'), אימן את הקבוצה הבוגרת של המועדון. בהמשך הצטרף למחלקת הנוער של ניוקאסל יונייטד, ובאוגוסט 2021 עבר למחלקת הנוער של ליברפול. בחודש פברואר 2022 חתם על חוזה מקצועני ראשון לחמש שנים במועדון.
ב-27 באוגוסט 2022 ערך קלארק את הופעת הבכורה שלו בקבוצה הבוגרת של ליברפול, בניצחון 0–9 על בורנמות' במסגרת המחזור הרביעי בפרמייר ליג לעונת 2022/2023. ב-25 בפברואר 2024 שיחק בניצחון 0–1 על צ'לסי במסגרת גמר גביע הפוטבול ליג לעונת 2023/2024. ב-14 במרץ הבקיע את שערו היחיד במועדון, בניצחון 1–6 על ספרטה פראג במסגרת שלב שמינית הגמר של הליגה האירופית לעונת 2023/2024, ושבר את שיאו של טרנט אלכסנדר-ארנולד משנת 2017 ככובש הצעיר ביותר עבור ליברפול במפעלים האירופיים. בסך הכל ערך שש הופעות ליגה במדי המועדון.
ב-22 באוגוסט 2024 חתם קלארק על חוזה לחמש שנים ברד בול זלצבורג מהבונדסליגה האוסטרית. ב-18 בספטמבר ערך את הופעת הבכורה שלו במועדון, בהפסד 0–3 לספרטה פראג במסגרת המחזור הראשון בשלב הבתים של ליגת האלופות לעונת 2024/2025. ב-22 בספטמבר ערך את הופעת הבכורה שלו בליגה, בתיקו 0-0 נגד טירול במסגרת המחזור השביעי לעונת 2024/2025.
תארים

גביע הפוטבול ליג (1): 2023/2024
הערות שוליים

↑  O'Neill, Caoimhe. "Bobby Clark: The Liverpool U18s recruit who scored on his debut and has been in demand since the age of nine". The New York Times (באנגלית אמריקאית). ISSN 0362-4331. נבדק ב-2024-10-03.
↑  Liverpool used £1.5m sale to sign Bobby Clark; Klopp ‘big admirer’ already, web.archive.org, ‏2021-09-18
↑  Liverpool FC — 404, www.liverpoolfc.com
↑  Lee Ryder, Jurgen Klopp has big plans for ex-Newcastle kid Bobby Clark, Chronicle Live, ‏2022-03-02 (באנגלית)
↑  Liverpool vs. AFC Bournemouth - 27 August 2022 - Soccerway, int.soccerway.com
↑  Hytner, David (2024-02-25). "Liverpool win Carabao Cup as Van Dijk's extra-time header sinks Chelsea". The Guardian (באנגלית בריטית). ISSN 0261-3077. נבדק ב-2024-10-03.
↑  Chelsea vs. Liverpool - 25 February 2024 - Soccerway, int.soccerway.com
↑  Liverpool vs. Sparta Prague - 14 March 2024 - Soccerway, int.soccerway.com
↑  Jones, Andy. "Liverpool 6 Sparta Prague 1 (11-2 on agg): Fast start finishes tie, Salah stat attack". The New York Times (באנגלית אמריקאית). ISSN 0362-4331. נבדק ב-2024-10-03.
↑  Stefan Bajcetic and Bobby Clark endure nightmare debuts for RB Salzburg, Yahoo Sports, ‏2024-09-18 (באנגלית בריטית)
↑  Sparta Prague vs. Salzburg - 18 September 2024 - Soccerway, int.soccerway.com
↑  WSG Tirol vs. Salzburg - 22 September 2024 - Soccerway, int.soccerway.com
מערך הקישור (חיל התותחנים)

מערך הקישור (נקרא גם: מערך הפעלת האש) בחיל התותחנים הישראלי הוא מערך לתאום בין יחידות הארטילריה והאוויר המייצרות את מאמץ האש, לבין הכוחות המתמרנים (כוחות השריון והרגלים) המסתייעים באש. לוחמי המערך חוברים לכוחות המתמרנים ופועלים בחזית לקישור יחידות האש ולהכוונת האש למטרות. הם אחראים על בחירת החימוש המתאים למשימה, על דיוק הפגיעה במטרות, על תזמון נכון ועל שמירה על בטיחותם של הכוחות המסתייעים.
היסטוריה > בצבא הבריטי

במשך מאות שנים היה אחראי מפקד הסוללה על השליטה באש הסוללה שלו, וכך זה המשיך עם ביאת האש עקיפה (ירי ללא יכולת תצפית על המטרה) בשנותיה הראשונות של המאה ה-20. עם זאת, במלחמת העולם הראשונה הונהגו קרבות במתכונת 24 שעות ביממה, 7 ימים בשבוע. יתרה מזו, אש עקיפה הגדילה את המרחק בין התותחים למטרותיהם, ובין התצפיתנים לתותחים שלהם, מה הוביל לשימוש בקציני התצפית לפעול בשם מפקד הסוללה. בארגון מחדש של סוללות רגימנט הארטילריה המלכותי של הצבא הבריטי בשנת 1938 הן חולקו לכוחות, כשמפקדי הכוחות (Captains) היו לקציני התצפית (OP). קצינים אלה ופלגותיהם יכלו לפעול כעמדת תצפית (Observation post) או ללוות את הזרוע המתמרנת המסתייעת (חי"ר או שריון) כקציני תצפית קדמיים (Forward Observation Officers ,FOO). במהלך מלחמת העולם השנייה הם הפכו למפקדי הסוללות המסייעות כחלק אורגני מרגימנט השריון או קציני מטה בגדוד הרגלים המסתייע.
היסטוריה > תצפיתן תותחי השדה הקדמיים 1189

תצפיתן תותחי השדה הקדמיים 1189 היה תפקיד בצבא ארצות הברית בזמן מלחמת העולם השנייה.
הייעוד העיקרי של התפקיד היה: "לדייק את האש של יחידת הארטילריה מהעמדה הקדמית; לצפות בפגיעת הפגזים ולהתאים אש על ידי תצפית קדמית או שיטות טיווח; לייעץ למפקדי היחידות המסתייעות במטרה בנושא מטרות ארטילריות; לאמן סגל בנהלים של מבצעי אש; לארגן עמדות תצפית; לערוך ולתחזק מערכות קשר."
בצה"ל

מערך הקישור מורכב מקצינים בחיל התותחנים, המשובצים ביחידות המתמרנות של חיל השריון וחיל הרגלים, ותפקידם להיות קציני מטה למפקד בתחום האש והאוויר. רוב מערך הקישור בצה"ל הוא במסגרת כוח מילואים.
בצה"ל > היסטוריה

עד מלחמת יום הכיפורים, הפכו בחירום מפקדי העמדה להיות קציני הקישור של היחידות להן סייעו, כאשר המג"ד הפך למפקד הסיוע החטיבתי (מס"ח), ומפקדי הסוללות נהיו קציני הקישור (קש"אים) בגדודים של אותה חטיבה. בסיום מלחמת יום הכיפורים עלו טענות קשות של המסו"לים והמג"דים לגבי שיטת הפעולה שננקטה בהקשרם, ואלה לשינוי בתפיסת ההפעלה ולניתוק בין המפקדים של הדרג היורה ממשימת הקישור לאש. תפקידם של קציני הקישור הוא לפקוד על יחידות האש (הדרג היורה) לירות למטרות שתוכננו, וכן לאלה שעולות במהלך הקרב. עד לפני שנים מעטות היו עסוקים קציני הקישור, לרוב, בהפעלת התותחים - הנתח העיקרי של האש היבשתית, אך לאורך השנים עם התפתחות תחום הנשק המדויק הקרקעי והאווירי, אמצעי לחימה נוספים שולבו בלוחמה השדה, אף על פי שהתותחים עדיין נתפסים כגורם הסיוע העיקרי של דרג הגדוד המתמרן.
במהלך הקורס לומדים הצוערים הפעלת מערכות תצפית ושליטה מתקדמות, הפעלת אמצעי אש מסייעים שונים, אוויריים ויבשתיים, זיהוי טווח רחוק והתמצאות ותכנון מטרות אש לרמת הפלוגה. עבור צוערים מיחידות מובחרות ויחידות הקומנדו משך הקורס הוא כחודשיים, ואילו עבור יתר לוחמי היבשה הוא כחודשיים וחצי.
בשנת 2020 החל שילובם של מש"קי תקיפה בפלוגות החי"ר והשריון הלוחמות. מש"קי התקיפה הם לוחמים מוסמכים שעברו קורס לאחר ההכשרה שלהם כלוחמים, בבית הספר לאת"ר שבשבטה, תחת חיל התותחנים. תפקידם של מש"קי התקיפה הוא לתכנן ולהפעיל אש לרמת הפלוגה, כחלק מחפ״ק המ"פ בלחימה, והם מתמחים בהפעלת אמצעי אש רבים ומגוונים, על מטרות שתוכננו או כאלה שעולות תוך הלחימה, החל במרגמות דרך ארטילריה וכלה בטילים מדויקים וכטב"מים חמושים.
בצה"ל > צוות "סופ"ה"

בשנת 2015 הוחלט בצה"ל על הקמת צוותי אוויר-יבשה שיהיו אחראים על תכנון והפעלת האש בקרב ועל הקשר בין הכוחות המתמרנים לכוחות סיוע האש. הצוות תוכנן להשתלב בכל גדוד מתמרן בצה”ל, ויהיה מוכשר להפעלת כלל יכולות האש במרחב האוגדתי מהיבשה והאוויר.
ב-2021 הסתיים האימון המבצעי הראשון לצוות "סופ"ה" (סיוע ותקיפה), צוות לוחמים ייעודי המשותף לזרוע היבשה ולחיל האוויר. הצוות כולל חמישה לוחמים: קצין סיוע אווירי (קס”א), קצין שיתוף ארטילרי (קש”א) ושלושה לוחמים בעלי הכשרת מש"ק תקיפה. תפקידם לאתר ולמפות מטרות, ולתאם ולכוון אש ארטילרית, ירי טילים וכלי טיס תוקפים. ההכוונה מתבצעת באופן ישיר, באמצעים טכנולוגיים ובאמצעות מערכות שליטה ובקרה משותפות ליבשה ולאוויר. קציני הסיוע האווירי, הקס"אים, משתייכים ליחידה לשיתוף פעולה של חיל האוויר.
בצה"ל > הרכב לוחמי וקציני המערך

בכל רמה פיקודית ישנו מש״ק/קצין קישור בעל סמכויות שונות:
| שם התפקיד (דרג מקשר) | דרגה | שיוך ליחידה מסתייעת | יחידת ארטילריה מסייעת (דרג יורה) | רמה ממונה | מפקד מקצועי |
| --- | --- | --- | --- | --- | --- |
| מש"ק תקיפה | סמל-סמ"ר | פלוגה לוחמת | תותחים בודדים / סוללה | מפקד הפלוגה | קש"א |
| קצין תצפית קדמי (קת"ק) | סג"ם-סגן | פלוגה לוחמת | תותחים בודדים / סוללה | מפקד הפלוגה | קש"א |
| קצין שיתוף ארטילרי/אש (קש"א) | סג"ם-סגן | מפקדת גדוד שריון/חי"ר | סוללה | מפקד הגדוד | מס"ח |
| מפקד סיוע חטיבתי (מס"ח) | רס"ן | מטה מפקדת חטיבה | גדוד | מפקד החטיבה | מס"א |
| מפקד סיוע אוגדתי (מס"א) | סא"ל-אל"ם | מטה מפקדת אוגדה | אגד ארטילרי / חטיבת אש | מפקד האוגדה | מת"פ |
| מפקד תותחנים פיקודי (מת"פ) | אל"ם | מטה מפקדת פיקוד מרחבי (להוציא פיקוד העורף) | מספר אגדים ארטילריים | מפקד הפיקוד | קתמ"ר |
בצה"ל > הרכב לוחמי וקציני המערך > מסלול הכשרה

קורס "יסוד", ההשלמה החילית של קורס קציני תותחנים, של המערך הקני (התותחים) מחולק לשתי מגמות: מגמת עמדה (המכשירה לתפקיד מפקד פלגה) ומגמת קישור (המכשירה לתפקיד קש"א).
בתחילת קורס "יסוד", מחולקים הצוערים לשתי המגמות, כאשר מגמת קישור מצומצמת יותר.
צוערי מגמת קישור מתמחים ומתמקצעים בהפעלת אמצעי לחימה שונים, ביצוע טיווחים, אימון עם כוחות חי"ר ושריון ונושאים נוספים.
לאור הקושי הרגלי הפיזי ונשיאת המשקל הכבד שירתו במערך קצינים גברים בלבד. בשנת 2017 לראשונה סיימה את הקורס קצינה לוחמת.
לאחר ביצוע תפקידים במערך הקישור, הקידום בדרגות דורש גם מילוי תפקידי פיקוד בדרג העמדה.
בצה"ל > אירועים בולטים בהשתתפות מערך הקישור > הקרב על המיוערת

ב-9 ביוני 1982 בזמן מלחמת לבנון הראשונה, 12 ק"מ צפונית לחרמון על גבעה מיוערת, התחולל קרב בו כוח של סיירת מטכ"ל נתקל בלוחמי קומנדו סורי, לאחר שמסוק חשף אותם, ולא הצליח להתגבר על הסורים. סגן יאיר יושע, קצין תותחנים שסופח לסיירת מטכ"ל כקצין סיוע ארטילרי, החליט לעשות מעשה ולעלות לגבעה שצופה אל שדה הקרב. לאחר מכן הוא העביר פקודות אש לגדוד התותחנים 404. סוללת התותחים יורה לראשונה פגזי מצרר, ובסמיכות כה גבוהה לכוח צה"ל, מה ששינה את תמונת המצב בלחימה והביא להישג טקטי שסייע לסיירת מטכ"ל לנצח בקרב הבלתי צפוי. משה יעלון, שהיה אז סגן מפקד היחידה, אמר: "התותחנים הצילו את חיינו".
בצה"ל > אירועים בולטים בהשתתפות מערך הקישור > אסון צאלים א'

ב-17 ביולי 1990 במסגרת התרגיל שבוצע במסגרת אסון צאלים א', לקראת תום כיבוש היעד ביקש סרן פרידמן, הקש"א בגדוד, אישור ממפקד הגדוד להפעיל אש ארטילרית לעבר היעד הבא, אך מסר בטעות את מילת ההפעלה של היעד הקודם. הסוללה השיבה כי כבר ניתנה פקודה לשלב ירי זה, ולכן הורה סרן פרידמן על שלב הירי הבא לעבר אותו יעד. בהתאם הורה מפקד הסוללה לירות פגז לעבר היעד שכבר נכבש, ופגיעת הפגז הייתה מדויקת. הירי גרם למותם של חמישה מחיילי הגדוד ועשרה חיילים נוספים נפצעו, חלקם באורח קשה. בעקבות האסון הועמדו לדין סרן פרידמן, שנתן את פקודת ההפעלה השגויה והורשע בעבירה של גרימת מוות ברשלנות.
בצה"ל > אישים מוכרים ששירתו כקצינים במערך

פרופ' יורם יובל
הרב אלי בן-דהן
אלי עשת
תא"ל (במיל') עודד טירה
תא"ל (במיל') אריה מזרחי
תא"ל (במיל') דני כסיף
תא"ל יורם כנפו, ראש מטה פיקוד הצפון
אלחנן טננבאום
שהם ניקולט, מנכ"ל ארגון הקהילה הישראלית-אמריקאית
ראו גם

היחידה לשיתוף פעולה
בקרה אווירית קדמית
מאמץ האש
חוליית בקרת אוויר טקטית
לקריאה נוספת

קציני האש לכו קדימה, צח משה, מערכות 478, יוני 2018
יואב זיתון, החדר שממנו מחסל צה"ל מטרות על הגבול, באתר ynet, 29 באפריל 2016
שי לוי, ‏מפקדי הסיוע החטיבתי: הכח הצה"לי שלא הכרתם, באתר ‏מאקו‏, 13 בנובמבר 2014
הקישור הארטילרי במלחמה, הארטילריה הישראלית בחזית הדרום במלחמת יום הכיפורים, איתי אשר ודני אשר, מערכות 354, נובמבר 1997
הערות שוליים

↑  נאומו של מפקד חטיבה 215 בסיום התרגיל החטיבתי, באתר צה"ל, ‏10 בדצמבר 2019
↑  דבר קצין התותחנים הראשי, באתר צה"ל
1 2 3 4  צח משה, קציני האש לכו קדימה, באתר צה"ל, ‏יוני 2018
↑  טל לב רם, ‏תפקיד חדש בחילות השדה של צה״ל: מש"ק תקיפה, באתר מעריב אונליין, 12 ביוני 2020
↑  תומר מאיר, צוות יבשה אוויר, באתר בית התותחן, 27 באפריל 2015
↑  שי לוי, ‏צוות סופ"ה הראשון בצה"ל הפך למבצעי: "בשורה דרמטית", באתר ‏מאקו‏, 2 במרץ 2021
↑  יעקב זיגדון, לראשונה בצה"ל: קצינת הפעלת אש, באתר בית התותחן, ‏26 באפריל 2017
1 2 3 4 5  שי לוי, ‏אש בכל הכוח: סוללת תותחים, מבט מבפנים, באתר ‏מאקו‏, 19 בדצמבר 2012
↑  אהרל'ה ויסברג, כך חילצו התותחנים את סיירת מטכ"ל בלבנון, באתר ישראל היום, ‏27 באפריל 2012
1 2 3 4  תאונות אימונים קטלניות בבסיס צאלים, באתר צה"ל
תצפיתני ארטילרי בריטים וצרפתים בקרב לנגמרק, 1917
קצין תצפית קדמי בצבא ארצות הברית
סיכת כנפיים של קצין אוויר סופ"ה
סיכת קצין שיתוף ארטילרי (קש”א)
סוסיים

ערך זה עוסק במשפחה בסדרת מפריסי הפרסה. אם התכוונתם לבעל החיים המכונה לרוב סוס, ראו .
| סוסיים |
| --- | --- |
 זברת גרבי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
תת־סדרה:: Hippomorpha
משפחה:: סוסיים
שם מדעי
 Equidae ‏גריי, 1821

סּוּסִיִּים (שם מדעי: Equidae) היא משפחה של פרסתנים הכוללים את סוס הבית ובעלי חיים קרובים לו כמו חמור הבית והזברה, ומינים נוספים רבים הידועים רק ממאובנים. משפחה זו כוללת כיום סוג אחד בלבד — סוס. משפחת הסוסיים שייכת לסדרת מפריטי פרסה, הכוללת את הטפיר ואת הקרנף וסוגים נוספים הידועים רק ממאובנים.
כל מיני הסוסיים דומים זה לזה במבנה גופם. רגליהם מותאמות לריצה. בכל רגל יש להם אצבע אחת רחבה וקשיחה. כמו כן, יש להם רעמת שיער צפופה על צווארם.
בישראל חיים פראים בבר, סוסים וחמורים מבויתים וערודים בחי בר יטבתה.
אבולוציה

המאובנים הקדומים ביותר השייכים למשפחת הסוסיים שויכו בעבר לסוג איוהיפוס (Hyracotherium), אבל המין הראשון של סוג זה שנתגלה משויך כיום למשפחה אחרת (Palaeotheriidae) בסדרת מפריטי פרסה שנכחדה. מאובנים השייכים לסוג זה, המתוארכים לאאוקן מלפני 54 מיליון שנים נתגלו לראשונה על ידי ריצ'רד אוון ב-1841. סוסיים ראשונים אלו היו בעלי חיים בגודל שועל בעלי שלוש אצבעות ברגליהם האחוריות וארבע ברגליהם הקדמיות. לפי שיניהם הם הותאמו לרעייה של צמחים רכים, והיו מותאמים לריצה. גודל המוח שלהם העיד שהם היו בעלי חיים נבונים יחסית.
מספר האצבעות הצטמצם במינים מאוחרים יותר והם פיתחו שיניים מותאמות יותר לטחינת עשבים וצמחים נוקשים יותר.
בתקופת המיוקן הפכה המשפחה להיות מגוונת יחסית, עם הופעת מינים חדשים רבים. באותה תקופה היו בני המשפחה דומים יותר לסוסים, כשהם מפתחים את צורת הגוף האופיינית לחיות מודרניות. רבים ממינים אלו נשאו את עיקר משקל גופם על האצבע המרכזית, כשהאצבעות האחרות מתנוונות וכמעט שאינן נוגעות בקרקע. הסוג היחיד ששרד עד ימינו סוס, התפתח בפליסטוקן התחתון, והתפשט במהירות ברחבי העולם.
סיווג

משפחה סוסיים (Equidae )
סוגים בסיסיים :
סוג איוהיפוס (Eohippus) - נכחד
סוג Epihippus - נכחד
סוג Erihippus - נכחד
סוג Ghazijhippus - נכחד
סוג אירוהיפוס (Eurohippus) - נכחד
סוג Haplohippus - נכחד
סוג Heptaconodon - נכחד
סוג Pliolophus - נכחד
סוג פרופלאותריום (Propalaeotherium) - נכחד
סוג Protorohippus - נכחד
סוג אורוהיפוס (Orohippus) - נכחד
סוג סיפרהיפוס (Sifrhippus) - נכחד
סוג Xenicohippus - נכחד
תת-משפחה Anchitheriinae - נכחדה
סוג אנכיתריום (Anchitherium)
סוג ארכאוהיפוס (Archaeohippus)
סוג Desmatippus
סוג היפוהיפוס (Hypohippus)
סוג Kalobatippus
סוג מגהיפוס (Megahippus)
סוג מזוהיפוס (Mesohippus)
סוג מיוהיפוס (Miohippus)
סוג פראהיפוס (Parahippus)
סוג Sinohippus
תת-משפחה Equinae
סוג Acritohippus - נכחד
שבט Hipparionini - נכחד
סוג Cremohipparion
סוג Cormohipparion
סוג Eurygnathohippus
סוג היפריון (Hipparion)
סוג Hippotherium
סוג נניפוס (Nannippus)
סוג נאוהיפריון (Neohipparion)
סוג פרובוסכידיפריון (Proboscidipparion)
סוג Pseudhipparion
סוג Shanxihippus
סוג Sivalhippus
שבט Equini
סוג Astrohippus - נכחד
סוג Calippus - נכחד
סוג Dinohippus - נכחד
סוג הרינגטונהיפוס (Haringtonhippus) - נכחד
סוג Heteropliohippus - נכחד
סוג היפודיון (Hippidion) - נכחד
סוג מריקהיפוס (Merychippus) - נכחד
סוג Parapliohippus - נכחד
סוג פליוהיפוס (Pliohippus) - נכחד
סוג Protohippus - נכחד
סוג סוס (Equus) - הסוג היחיד ששרד
הערות שוליים

↑  מילון בעלי חיים: נכר (תשל"ב), 1972, באתר האקדמיה ללשון העברית
↑  Palmer, D., ed. (1999). The Marshall Illustrated Encyclopedia of Dinosaurs and Prehistoric Animals. London: Marshall Editions. p. 255. ISBN 1-84028-152-9.
↑  Savage, RJG, & Long, MR (1986). Mammal Evolution: an illustrated guide. New York: Facts on File. pp. 200–204. ISBN 0-8160-1194-X.{{cite book}}:  תחזוקה - ציטוט: multiple names: authors list (link)
| --- | --- |
בקרת זהויות :  NLI: 987007553017405171  BNE: XX541870  BnF: cb12041637h (data)  GND: 4045508-7  LCCN: sh85044536  NKC: ph121921 
איוהיפוס
אורוהיפוס
היפוהיפוס
מזוהיפוס
קלובטיפוס (אנ')
היפריון
סוס פרז'וואלסקי
האדם הנופל

תמונת האדם הנופל. צולם על ידי ר'יצ'רד דרו, אסון התאומים, 11 בספטמבר 2001
האדם הנופל (באנגלית: "The Falling Man") הוא תצלום מפורסם שצולם על ידי ריצ'רד דרו, כתב AP, ובו נראה אדם הקופץ אל מותו מהמגדל הצפוני של מגדלי התאומים בניו יורק, בפיגועי 11 בספטמבר.
התצלום

בפיגוע במגדלי התאומים נחטפו ורוסקו שני מטוסי נוסעים אל תוך שני גורדי שחקים, שנשרפו, התמוטטו וגבו את חייהם של אלפי קרבנות שלא הספיקו להימלט על נפשם. לפחות 200 בני אדם בחרו לקפוץ אל מותם מן המגדלים הבוערים ולא למות בעשן ובאש. מבחינה משפטית, כולם הוכרו על ידי ה־OCME (המשרד לחקירת מקרי מוות של ניו יורק) כנרצחים (להבדיל ממתאבדים), מתוך ההגדרה כי "קופץ שבא להתאבד הוא אדם שמגיע למשרד בבוקר מתוך ידיעה שהוא הולך לשים קץ לחייו. אנשים אלו הוכרחו לקפוץ על ידי האש והלהבות, ולא - יישרפו".
תמונת האדם הנופל צולמה על ידי צלם סוכנות AP, ריצ'רד דרו (אנ'), בשעה 9:41 בבוקר יום 11 בספטמבר 2001. תמונה זו הייתה אחת ממספר תמונות שצילם דרו, שהנציחו את הרגע שבו בחרו אותם אנשים לקפוץ אל מותם מהקומות הגבוהות של שני הבניינים בני מאה ועשר הקומות. זהותו של האדם בתמונה אינה ידועה.
התצלום זכה במקום השלישי לתמונות בודדות בקטגוריית "חדשות נקודתיות" בתחרות "World Press Photo" של שנת 2002.
בשנת 2006 הופק סרט תיעודי על אודות התצלום ועל הסיפור שמאחוריו.
בספרות ובשירה > השיר "תצלום מ־11 בספטמבר"

המשוררת הפולנייה, כלת פרס נובל לספרות, ויסלבה שימבורסקה, כתבה בעקבות תצלום זה את השיר "תצלום מ־11 בספטמבר". באחד מבתי השיר עמדה שימבורסקה על ייחודו של התצלום (תרגום: רפי וייכרט):
הַתַּצְלוּם עָצַר אוֹתָם בַּחַיִּים

וְכָעֵת נוֹצֵר אוֹתָם

מֵעַל לָאֲדָמָה בַּדֶּרֶך לָאֲדָמָה.
בספרות ובשירה > השיר "סוף טוב"

במאי 2021 יצא האלבום "עובדי נמל" של הראפר ג'ימבו ג'יי, ובו מופיע השיר "סוף טוב" ובו מופיע השורה:
כל העולם שידר 

אדם בחליפה קופץ מהגג 

עוד יכתבו עליו שיר.
בשורה הזאת מכוון הזמר לשיר שלו, אך גם לשיר "תצלום מ-11 בספטמבר" של המשוררת הפולנייה כלת פרס נובל לספרות ויסלבה שימבורסקה.
בספרות ובשירה > הרומן "קרוב להפליא ורועש להחריד"

הרומן "קרוב להפליא ורועש להחריד", מאת ג'ונתן ספרן פויר, מספר על אוסקר בן התשע, שאביו נהרג בפיגוע במגדלי התאומים. במחברת של אוסקר ישנה סדרת תצלומים, שבהם מתועדת נפילתו של אדם שקפץ ממגדלי התאומים. בסוף הרומן אוסקר תולש את התצלומים מהמחברת, והופך את סדרם, כך שהאיש נראה לא נופל אלא ממריא, ואוסקר מתאר: ”כשדיפדפתי, זה נראה כאילו האיש צף בשמים. ואם היו לי עוד תמונות, הוא היה עף דרך החלון בחזרה לתוך הבניין, והעשן היה נשפך לתוך החור שהמטוס עמד לצאת ממנו”. בהמשך לתיאור זה מופיעים 15 דפים ובהם תצלומים שצילם הצלם לייל אוברקו, ומתעדים את נפילתו של אדם שקפץ ממגדלי התאומים. כמתואר ברומן, התצלומים מוצגים בסדר הפוך, כך שהאיש נראה בהם לא נופל אלא ממריא.
הערות שוליים

↑   "9/11: The Falling Man", במסד הנתונים הקולנועיים IMDb (באנגלית)
9/11: The Falling Man, באתר DocumentaryStorm
↑  דותן בלייס, "תצלום מ־11 בספטמבר", עיתון 77 365, מרץ 2013, עמ' 34-32
↑  ג'ונתן ספרן פויר, קרוב להפליא ורועש להחריד, הוצאת כנרת, זמורה־ביתן, 2007, תרגום: אסף גברון, עמ' 308
| פיגועי 11 בספטמבר |
| --- | --- | --- |
| רקע | ההכנות לפיגועי 11 בספטמבר • פעולות החילוץ בתאומים • השפעות הפיגועים • תאוריות הקשר • הוועדה לחקר אירועי 11 בספטמבר |  |
| חטיפות המטוסים | טיסה 11 של אמריקן איירליינס • טיסה  175 של יונייטד איירליינס • טיסה 77 של אמריקן איירליינס • טיסה 93 של יונייטד איירליינס |  |
| אמנות ותרבות | 9/11 ההבדל הקטן • Tears in Heaven ‏• האדם הנופל • התייר ממגדלי התאומים • האנדרטה הלאומית והמוזיאון לפיגועי 11 בספטמבר • האנדרטה הלאומית לטיסה 93 • האנדרטה לזכר קרבנות אסון מגדלי התאומים (ירושלים) • הנפת הדגל בגראונד זירו • מגדלי התאומים (סרט) • טיסה 93 (סרט) • 11 בספטמבר (סרט) • פסטיבל הסרטים טרייבקה • צייטגייסט • הספירה • 9/11: בתוך חדר המלחמה של הנשיא |  |
| שונות | מרכז הסחר העולמי • מגדל החירות • מגדלי התאומים • גראונד זירו |  |
זמסקי סובור

דיון עם הצאר
זמסקי סובור (ברוסית: Земский собор; מילולית: "אספת כל המדינה") הייתה אספת נציגי העם משכבות שונות ברוסיה הצארית שהתכנסה במהלך המאה ה-16 והמאה ה-17.
האספה הראשונה זומנה על ידי איוואן הרביעי בשנת 1549. באספה השתתפו נציגי הכנסייה כולל ראש הכנסייה, חברי הדומה הבויארית ונציגי הערים השונות. תפקיד האספה היה לדון בשאלות של מדיניות חוץ ומדיניות פנים, היקף המיסים וכיוצא בזה. סמכות והרכב האספה לא היו מוגדרים היטב. במשך פעילות האספה ניתן להבחין בשש תקופות:
1549–1584 האספות התקיימו לפי החלטת איוואן הרביעי והיוו מוסד המייעץ לצאר. התקופה הסתיימה עם מות איוואן הרביעי.
1584–1610 האספה בחרה את הצאר והייתה כלי בידי הכוחות השונים בתקופת הצרות. לאור אי-יציבות בשלטון והופעת נסיכים כוזבים החלפת השלטון התקיימה בתדירות גבוהה.
1610–1613 בהיעדר צאר האספה היוותה את המוסד העליון של השלטון בכל התחומים.
1613–1622 תחילת שלטון שושלת רומנוב. האספה הייתה מוסד קבוע שמייעץ לצאר בנושאים כלכליים ומנהליים. הרכב האספה לא היה קבוע והותנה בנושאים שהועלו לדיון ודחיפותם. בשנת 1622 הופסקה פעילות האספה ל-10 שנים.
1632–1653 האספה התאספה בתדירות נמוכה אך השתתפה בהחלטות חשובות ביותר במדיניות חוץ ומדיניות פנים.
1653–1684 פעילות האספה קטנה בהדרגה.
זמסקי סובור הראשון (בשנת 1549) נערך במשך יומיים ובו הוחלט על השינויים במערכת המשפטית. הרכבו לא ברור וייתכן שהוא כלל שני בתים עם משתתפים שונים. זמסקי סובור של שנת 1566 הוא הראשון שלגביו קיימות עדויות כתובות על הרכבו והחלטותיו.
השתתפות נציגי הכנסייה הייתה חשובה לצורך מתן לגיטימציה להחלטות שהתקבלו. לקראת האספה הצאר היה מפרסם מודעה שכללה נושאים שיועלו לדיון ומספר משתתפים. בחירת המשתתפים התקיימה בערים ובמקומות ישוב נוספים. הרכב המשתתפים לא היה קבוע ונע בין 200 ל-500 איש. לאור כך שאספה הייתה יכולה לדון בנושאים במשך תקופה ארוכה רק בעלי מעמד ואמצעים היו יכולים להשתתף בה.
יאן-קרלו סימיץ'

יאן-קרלו סימיץ' (בסרבית: Јан-Карло Симић, בגרמנית: Jan-Carlo Simić; נולד ב-2 במאי 2005 בנירטינגן שבגרמניה) הוא כדורגלן סרבי-גרמני המשחק בעמדת הבלם בקבוצת אנדרלכט מליגת העל הבלגית ובנבחרת סרביה.
קריירת מועדונים

סימיץ' נולד בגרמניה להורים סרבים, וגדל במחלקות הנוער של SV הגנאך, שטוטגרטר קיקרס ושטוטגרט. בשנת 2022 חתם במילאן מהסרייה א' והחל לשחק במחלקת הנוער של המועדון.
ב-17 בדצמבר 2023 ערך סימיץ' את הופעת הבכורה שלו בקבוצה הבוגרת של מילאן, בניצחון 0–3 על מונצה במסגרת המחזור ה-16 בליגה לעונת 2023/2024, בו הבקיע את השער השני לאחר שעלה כמחליף בדקה ה-24. בסך הכל ערך ארבע הופעות ליגה במדי המועדון.
ב-23 ביולי 2024 חתם סימיץ' על חוזה לחמש שנים באנדרלכט מליגת העל הבלגית.
קריירה בינלאומית

ב-19 באוגוסט 2024 זומן סימיץ' לראשונה לסגל נבחרת סרביה לקראת משחקי ליגת האומות 2024/2025 נגד נבחרות ספרד ודנמרק. ב-5 בספטמבר ערך את הופעת הבכורה שלו בנבחרת, בתיקו 0-0 נגד נבחרת ספרד.